Ja millesse siin nii väga süveneda ongi. Euroviis? Pfff. To jedosta. Isegi Juur ja Kivirähk ei suuda enam asja naljakaks muuta. Ajaveebide konkurss? Pfff. Ilmselt on samuti algselt tegemist naljaga, mis pole enam see sestsaadik,  kui asi tõsiseks läks.  Muide, sõna "ajaveeb" ei meeldi mulle üldse, sest seostub mu arust ebaadekvaatselt sõnaga "ajakirjandus" (esmakordselt seda sõna kuuldes arvasingi, et räägitakse ajalehtede veebiväljaannetest). Esseistlikud, "ajakirjanduslikud" blogid on muidugi kenad asjad ja müts maha, et keegi viitsib, aga see pole kogu kompott. Kahjuks või õnneks, suurt vahet pole. Minu jaoks isiklikult seostuvad foorumi- ja blogitekstid rohkem suulise suhtlusega - mis on lihtsalt iseenesest kujunenud  arusaam, nagu see, mis otsast ajalehe lugemist alustada või kuidas oma allkirja "kujundada". Vahet pole jällegi. Muidugi tuleb arvestada sellega, et tekstid säilivad must valgel (või roheline sinisel vms), ja kaasneva vastutusega, aga põhimõtteliselt vastutame oma reaktsioonide eest ka siis, kui heidame bussis kellelegi pilgu, mida on võimalik halvustavana tõlgendada. Vastutame kõigepealt iseenda ees. Iseasi, kas selle vastutuse pärast on võimalik meid vastutusele võtta